CELEX: 22019D0209
Language: lt
Date: 1493942400000
Title: 2017 m. gegužės 5 d. EEE jungtinio komiteto sprendimas Nr. 97/2017, kuriuo iš dalies keičiamas EEE susitarimo XIII priedas (Transportas) [2019/209]

7.2.2019   
               
               
                  LT
               
               
                  Europos Sąjungos oficialusis leidinys
               
               
                  L 36/57
               
            
         EEE JUNGTINIO KOMITETO SPRENDIMAS
         Nr. 97/2017
         2017 m. gegužės 5 d.
         kuriuo iš dalies keičiamas EEE susitarimo XIII priedas (Transportas) [2019/209]
         EEE JUNGTINIS KOMITETAS,
         atsižvelgdamas į Europos ekonominės erdvės susitarimą (toliau – EEE susitarimas), ypač į jo 98 straipsnį,
         kadangi:
         
                     (1)
                  
                  
                     į EEE susitarimą turi būti įtrauktas 2016 m. gruodžio 14 d. Europos Parlamento ir Tarybos reglamentas (ES) 2016/2337, kuriuo panaikinamas Tarybos reglamentas (EEB) Nr. 1192/69 dėl geležinkelio įmonių bendrųjų apskaitos norminimo taisyklių (1);
                  
               
                     (2)
                  
                  
                     Reglamentu (ES) 2016/2337 panaikinamas Tarybos reglamentas (EEB) Nr. 1192/69 (2), išskyrus nuostatas, taikomas IV kategorijos apskaitų norminimo atvejais, kuriems taikomas Reglamento (EEB) Nr. 1192/69 IV priedas, kurios toliau taikomos iki 2017 m. gruodžio 31 d. Todėl į EEE susitarimą įtrauktas Reglamentas (EEB) Nr. 1192/69 turi būti išbrauktas iš EEE susitarimo nuo 2018 m. sausio 1 d.;
                  
               
                     (3)
                  
                  
                     po 2017 m. gruodžio 31 d. Reglamentas (ES) 2016/2337 taps nebeaktualus, todėl jis turi būti išbrauktas iš EEE susitarimo nuo 2018 m. sausio 1 d.;
                  
               
                     (4)
                  
                  
                     todėl EEE susitarimo XIII priedas turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            EEE susitarimo XIII priedas iš dalies keičiamas taip:
            
                        1.
                     
                     
                        Po 39 punkto (Tarybos reglamentas (EEB) Nr. 1192/69) įterpiamas šis punktas:
                        
                                    „39a.
                                 
                                 
                                    
                                       32016 R 2337: 2016 m. gruodžio 14 d. Europos Parlamento ir Tarybos reglamentas (ES) 2016/2337, kuriuo panaikinamas Tarybos reglamentas (EEB) Nr. 1192/69 dėl geležinkelio įmonių bendrųjų apskaitos norminimo taisyklių (OL L 354. 2016 12 23, p. 20).“
                                 
                              
                  
                        2.
                     
                     
                        SEKTORINIŲ ADAPTACIJŲ II dalyje žodžiai „Reglamento (EEB) Nr. 1192/69 3 straipsnis“ išbraukiami nuo 2018 m. sausio 1 d.
                     
                  
                        3.
                     
                     
                        39 punkto (Tarybos reglamentas (EEB) Nr. 1192/69) ir 39a punkto (Europos Parlamento ir Tarybos reglamentas (ES) 2016/2337) tekstas išbraukiamas nuo 2018 m. sausio 1 d.
                     
                  
         
            2 straipsnis
            
               Europos Sąjungos oficialiojo leidinio EEE priede skelbtinas Reglamento (ES) 2016/2337 tekstas islandų ir norvegų kalbomis yra autentiškas.
         
         
            3 straipsnis
            Šis sprendimas įsigalioja 2017 m. gegužės 6 d., jei pateikti visi pranešimai pagal EEE susitarimo 103 straipsnio 1 dalį (*1).
         
         
            4 straipsnis
            Šis sprendimas skelbiamas Europos Sąjungos oficialiojo leidinio EEE skyriuje ir EEE priede.
         
         
            Priimta Briuselyje 2017 m. gegužės 5 d.
            
               
                  EEE jungtinio komiteto vardu
               
               
                  Pirmininkas
               
               Claude MAERTEN
            
         
         
            (1)  OL L 354, 2016 12 23, p. 20.
         
            (2)  OL L 156, 1969 6 28, p. 8.
         
            (*1)  Konstitucinių reikalavimų nenurodyta.